Мәмбет Қойгелдінің мақаласына терістеме
"Мәмбет Қойгелдінің мақаласына терістеме" | "https://abai.kz/post/83954"
TITLE: Мәмбет Қойгелдінің мақаласына терістеме
URL: https://abai.kz/post/83954
META: "Мәмбет Қойгелдінің мақаласына терістеме" | "https://abai.kz/post/83954"
DATE: 10.01.2019
AUTHOR(s): Abai.kz
TOTAL WORDS: 116
TEXT: Abai.kz ақпараттық порталында Абайдың 45 сөзінің жалғасы болуға лайық дүниелерді жариялайтын “46-cөз”  деген айдар бар. Мұнда әлеуметтік желідегі белсенді азаматтардың ой саларлық жазбаларын қаз-қалпында жариялап отырамыз. 3-қаңтар күні осы айдарға тарихшы Мәмбет Қойгелдінің “Саяси элитаның сатқын болғанын мойындайтын уақыт келді” деген жазбасын жариялаған болатынбыз. Алайда, тарихшы редакцияға хабарласып, мәтінде қателік бар екенін айтты. Біз мұны әлеуметтік желідегі топтардан алғандықтан, түпнұсқадан айырмашылығы бар екенін білмедік. Сосын, материал оқылымды болуы үшін мақаладағы бір сөйлемді ("Саяси элитаның сатқын болғанын мойындайтын уақыт болды") тақырып еттік. Біз белгілі ғалымға мақаласын ескертпей осындай тақырыппен жариялағанымыз және жазбаның астындағы оқырмандарымыздың біржақты пікірі үшін Мәмбет Қойгелді ағамыздан кешірім сұраймыз! Тарихшы алдағы уақытта бұл тақырыпқа қатысты барлық пікірлерді қамти отырып, кеңінен жауап беретінін айтты. Abai.kz
